Izjava predanosti transformaciji obrazovanja nadležnih ministara obrazovanja u Bosni i Hercegovini

***Vaša Ekselencijo, glavni tajniče Ujedinjenih naroda,***

***Zahvaljujemo što ste sazvali globalni samit o transformaciji obrazovanja u ovom prijelomnom trenutku za oporavak obrazovanja nakon pandemije COVID-19, kako bi se spriječila generacijska katastrofa u obrazovanju.***

***Mi, ministri obrazovanja i predstavnici obrazovnih vlasti u Bosni i Hercegovini, u cijelosti predani izgradnji kvalitetnog, uključivog i ravnopravnog obrazovanja dostupnog svima, vodeći računa o preporukama i potrebama svih uključenih strana u procesu konzultacija o transformaciji obrazovanja u Bosni i Hercegovini:***

*Zalažemo* se za **jednak pristup obrazovanju** i potpori djeci i mladima s teškoćama u razvoju, djeci i mladima iz ekonomski i socijalno ugroženih kategorija te ruralnim područjima,

*Opredjeljeni* smo zapoboljšanje **pristupa obrazovanju**, osposobljavanju i tržištu rada kako bi se osiguralo načelo da nitko ne bude izostavljen kroz kvalitetno obrazovanje i cjeloživotno učenje, poboljšanu uključivost obrazovnih sustava, te usuglašenost sa potrebama društva,

*Pozivamo* dionike na suradnju radi **poboljšanja radnog i poslovnog okružja** te time ubrzalo otvaranje novih radnih mjesta u gospodarstvu 21. stoljeća te pridonijelo poboljšanju životnog standarda,

*Prepoznajemo* potrebu za **stjecanjem novih znanja, vještina i kompetencija** učenika i studenata koje će ih pripremiti za promjenjivo radno i životno okružje, te za održivu budućnost, s posebnim naglaskom na pojedinačne pristupe učenju, izgradnju jezične i matematičke funkcionalne pismenosti, te stjecanje općeg i specijaliziranog znanja, vještina i kompetencija, temeljenih na ishodima učenja,

Svjesni utjecaja globalnih i lokalnih izazova koji utječu na razvoj djece, učenika i studenata, *zagovaramo* **posvećivanje veće pažnje mentalnom zdravlju i dobrobiti** djece, učenika, studenata i nastavnika,

*Radimo* na **osnaživanju stručnog, pravnog, financijskog i administrativnog okružja** za provođenje kvalitetnog inkluzivnog obrazovanja, pogotovu digitalnog učenja, imajući u vidu pedagoške i tehničke zahtjeve koje obrazovne ustanove moraju ispunjavati, uključujući neophodni minimum kvalifikacija nastavnika i predavača za ovaj oblik učenja,

*Zalažemo* se za kontinuirano unaprijeđenje nastavnih planova i programa na svim razinama obrazovanja, temeljenih na **ishodima učenja i vještina 21. stoljeća** u suradnji sa svim relevantnim dionicima, kako bi se omogućilo veće usklađivanje s potrebama društva i tržišta rada te osiguralo djeci, učenicima i studentima znanja, vještine i kompetencije, uključujući **transverzalne/životne kompetencije**, koje će pridonijeti razvoju svakog pojedinca i socijalnoj uključenosti,

*Ulažemo* u razvoj **kapaciteta nastavnog osoblja** na svim razinama obrazovanja **jačanjem digitalnih i PPDM[[1]](#footnote-1)** kompetencija neophodnih za postizanje kvalitetnog obrazovnog procesa u 21. stoljeću,

*Promičemo* **univerzalno i kvalitetno predškolsko obrazovanje**, odnosno unapređenje obuhvata djece predškolskim odgojem, ne samo u godinama prije polaska u školu, već i u dobi od 3 do 6 godina, posebno djece iz ranjivih kategorija,

*Provodimo* mjere za **smanjenje ranog napuštanja školovanja**, kao i broja onih bez znanja i vještina kroz ciljane obuke i programe koji pridonose njihovoj društvenoj integraciji i na tržištu rada,

*Potičemo* **cjeloživotno učenje**, tj. kontinuirano stjecanje znanja i vještina (formalnim, neformalnim i informalnim učenjem), uviđajući da je učinkovit sustav cjeloživotnog učenja moguće razviti samo uz aktivan angažman i podršku vlasti, poslodavaca, radnika i obrazovnih institucija, zbog čega je uz veća javna ulaganja u obrazovanje odraslih, puno važnije kreirati i odgovarajuće poticaje za veća ulaganja privatnog sektora u razvoj ljudskog kapitala i obuku zaposlenika,

*Unapređujemo* **proces digitalizacije** **u obrazovanju** nastojeći osigurati nesmetani pristup digitalnom učenju kroz izradu osnovnih tehničkih standarda za informacijsko-komunikacijske tehnologije u obrazovnim sustavima u Bosni i Hercegovini,

*Nastojimo* da **udio obrazovanja u BDP-u i javnoj potrošnji** iznosi od 4 do 6% BDP-a, odnosno 15 do 20% imajuću u vidu *Incheon deklaraciju* i *Okvir za djelovanje za obrazovanje do 2030. godine,*

*Podstičemo* **prenamjenu sredstava unutar postojećih proračuna** kako bi se odgovorilo na postojeće izazove u pristupu obrazovanju i postizanju jednakog, kvalitetnog i uključivog obrazovanja,

*Prepoznajemo* **obrazovanje kao pokretač** postizanja „Okvira za realizaciju Ciljeva održivog razvoja u Bosni i Hercegovini“, koji pridonosi pametnom rastu i društvu jednakih prilika kako bi se ostvarilo načelo Agende 2030 „Nitko ne smije biti isključen“,

*Jačamo* svoje odgovornosti za **postizanje pod-ciljeva u okviru Cilja održivog razvoja 4. „Kvalitetno obrazovanje“**, razvojem statističkih informacijskih sustava, čime se unaprjeđuje informirano planiranje javnih politika i proračuna,

*Jačamo* pristup **rodne ravnopravnosti i osnaživanja žena** kako bi osigurali da rodno odgovorne mjere koje transformiraju obrazovni sustav doista budu prioritet.

1. Pedagoško-psihološko-didaktičko-metodičke kompetencije [↑](#footnote-ref-1)